b'\n_START_ARTICLE_\nHardyn\xe2\x80\x93Weinbergin laki\n_START_PARAGRAPH_\nHardyn\xe2\x80\x93Weinbergin laki (tai Hardyn\xe2\x80\x93Weinbergin tasapainolaki, H\xe2\x80\x93W:n periaate; H\xe2\x80\x93W:n genotyyppijakauma) on populaatiogenetiikan perusyht\xc3\xa4l\xc3\xb6, joka kuvaa alleeli- ja genotyyppifrekvenssien v\xc3\xa4liset suhteet tasapainopopulaatiossa. Lain muotoilivat toisistaan riippumatta G. H. Hardy ja Wilhelm Weinberg vuonna 1908.'